Komission asetus (ETY) N:o 3596/90, annettu 12 päivänä joulukuuta 1990, persikoiden ja nektariinien laatuvaatimuksista



Virallinen lehti nro L 350 , 14/12/1990 s. 0038 - 0042

Suomenk. erityispainos Alue 3 Nide 35 s. 0245

Ruotsink. erityispainos Alue 3 Nide 35 s. 0245



KOMISSION ASETUS (ETY) N:o 3596/90, annettu 12 päivänä joulukuuta 1990, persikoiden ja nektariinien laatuvaatimuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1193/90(2), ja erityisesti sen 2 artiklan 3 kohdan, sekä katsoo, että neuvoston asetuksen N:o 23(3), sellaisena kuin se on viimeksi muutettuna asetuksella (ETY) N:o 79/88(4), liitteessä II/4 vahvistetaan persikoita koskevat yhteiset laatuvaatimukset; tämä teksti sisälsi jo nektariineja koskevia säännöksiä, näiden tuotteiden tuotanto ja kauppa on kehittynyt erityisesti tukku- ja kulutusmarkkinoiden vaatimusten osalta; tämän vuoksi laatuvaatimuksia on muutettava näiden uusien vaatimusten huomioon ottamiseksi; tämänhetkinen markkinatilanne ei vaadi neuvoston asetuksessa N:o 211/66/ETY(5), sellaisena kuin se on viimeksi muutettuna asetuksella (ETY) N:o 1730/87(6), esiintyvän lisälaatuluokan määrittelemistä, laatuvaatimuksia voidaan soveltaa kaikissa kaupan pitämisen vaiheissa; pitkät kuljetusmatkat, tietty varastointiaika ja tuotteiden erilaiset käsittelyt saattavat aiheuttaa niissä niiden biologisesta kehittymisestä ja pilaantumisalttiudesta aiheutuvaa laadun heikkenemistä; tämä pilaantuminen olisi sen takia otettava huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa; erityisen huolellisesti lajiteltavissa ja pakattavissa ekstra luokan tuotteissa on otettava huomioon ainoastaan tuoreuden ja nestejännityksen väheneminen, selvyyden ja oikeusturvan takaamiseksi sekä laatuvaatimusten vaivattoman noudattamisen vuoksi olisi asiaa koskevaa sääntelyä uudelleen muutettaessa mainittu sääntely laadittava kokonaan uudelleen, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin 0809 30 00 kuuluvien persikoiden sekä brugnole-lajikkeen ja nektariinien laatuvaatimukset ovat liitteessä. Näitä vaatimuksia sovelletaan kaikissa kaupan pitämisen vaiheissa asetuksessa (ETY) N:o 1035/72 säädetyin edellytyksin. Lähetysvaihetta seuraavien vaiheiden aikana tuotteissa saa kuitenkin esiintyä laatuvaatimusten vastaisesti: - vähäistä tuoreuden ja nestejännityksen vähenemistä, - muihin kuin ekstra luokkaan luokitelluilla tuotteilla vähäisiä niiden kehityksestä ja tietynasteisesta pilaantumisesta johtuvia muutoksia. 2 artikla 1 Poistetaan asetuksen N:o 23 2 artiklan ilmaisu "persikoita" ja asetuksen N:o 211/66/ETY 1 artiklan ilmaisu "persikoiden". 2 Poistetaan asetuksen N:o 23 liite II/4 ja asetuksen N:o 211/66/ETY liite IV. 3 artikla Tämä asetus tulee voimaan 1 päivänä toukokuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 119, 11.5.1990, s. 43 (3) EYVL N:o 30, 20.4.1962, s. 965/62 (4) EYVL N:o L 10, 14.1.1988, s. 8 (5) EYVL N:o 233, 20.12.1966, s. 3939/66 (6) EYVL N:o L 163, 23.6.1987, s. 25 LIITE PERSIKOIDEN JA NEKTARIINIEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat lajin Prunus Persica Sieb. ja Zucc. -lajikkeiden persikoita ja nektariineja(1), jotka on tarkoitettu myytäviksi kuluttajille tuoreina, teolliseen jalostukseen tarkoitettuja persikoita lukuun ottamatta. II. LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen persikoiden ja nektariinien laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat persikoiden ja nektariinien on oltava kaikissa luokissa: - eheitä, - terveitä; tuotteita, joissa on mätää, tai kulutukseen muuten kelpaamattomiksi pilaantuneita tuotteita ei sallita, - puhtaita, käytännössä vailla näkyviä vieraita aineita, - käytännössä vailla tuholaisia, - käytännössä vailla tuholaisten aiheuttamia vikoja, - vailla epätavallista pintakosteutta, - vailla vierasta hajua ja/tai makua. Persikat ja nektariinit on poimittava huolellisesti. Persikoiden kehityksen ja kypsyysasteen on oltava sellainen, että ne kestävät - kuljetuksen ja käsittelyn sekä - saapuvat tyydyttävässä kunnossa määräpaikkaan. B. Luokitus Persikat ja nektariinit luokitellaan kolmeen jäljempänä määriteltävään luokkaan: i) Ekstra luokka Tähän luokkaan luokiteltujen persikoiden ja nektariinien on oltava erittäin hyvälaatuisia. Niiden on oltava muodoltaan, kehitysasteeltaan ja väriltään lajikkeelle tyypillisiä, kun otetaan huomioon niiden tuotantoalue. Niiden on oltava virheettömiä lukuun ottamatta hyvin vähäisiä kuoren virheitä, jos ne eivät vaikuta hedelmän yleisulkonäköön, laatuun, säilyvyyteen tai pakkauksen yleisvaikutelmaan. ii) I luokka Tähän luokkaan luokiteltujen persikoiden ja nektariinien on oltava hyvälaatuisia. Niillä on oltava lajikkeelle tyypilliset ominaisuudet, kun otetaan huomioon niiden tuotantoalue. Vähäinen muodon, kehitysasteen tai värityksen vajaavuus voidaan kuitenkin sallia. Mallon on oltava täysin vahingoittumaton. Kannan liittymäkohdasta haljenneita persikoita ei sallita. Vähäisiä kuorivaurioita voidaan kuitenkin sallia seuraavissa rajoissa, jos ne eivät vaikuta tuotteen ulkonäköön, laatuun, säilyvyyteen eivätkä pakkauksen yleisvaikutelmaan: - muodoltaan pitkänomaiset vauriot sallitaan 1 cm:n rajoissa, - muiden vaurioiden kokonaispinta-ala ei saa olla suurempi kuin 0,5 cm².iii) II luokka Tähän luokkaan kuuluvat ne persikat ja nektariinit, joita ei voida luokitella ylempiin luokkiin mutta jotka täyttävät edellä määritellyt vähimmäisvaatimukset. Mallossa ei saa olla pahoja virheitä. Lisäksi kannan liittymäkohdasta haljenneet hedelmät sallitaan ainoastaan sallittujen laatupoikkeamien rajoissa. Persikoissa ja nektariineissa saa olla kuorivaurioita, jos ne eivät vaikuta hedelmän laatuun, säilyvyyteen eivätkä koko pakkauksen yleisvaikutelmaan: - muodoltaan pitkänomaiset vauriot sallitaan 2 cm:n rajoissa. - muiden vaurioiden kokonaispinta-ala ei saa ylittää 1,5 cm². III. KOKOLAJITTELUA KOSKEVAT MÄÄRÄYKSET Koko määritetään: - joko ympärysmitan tai - poikkileikkauksen suurimman halkaisijan mukaan. Persikat ja nektariinit lajitellaan seuraavaa luokittelua noudattaen: >TAULUKON PAIKKA> Pienin sallittu koko ekstraluokassa on 56 mm (halkaisija) ja 17,5 cm (ympärysmitta). Hedelmät on lajiteltava koon mukaan kaikissa laatuluokissa. IV. SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) Ekstra luokka 5 % määrästä tai painosta persikoita ja nektariineja, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) I luokka 10 % määrästä tai painosta persikoita ja nektariineja, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. iii) II luokka 10 % määrästä tai painosta persikoita tai nektariineja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää ja huomattavia pintavikoja, tai muuten kulutukseen kelpaamattomiksi pilaantuneita hedelmiä. B. Sallitut kokopoikkeamat Kaikissa luokissa: 10 % määrästä tai painosta persikoita tai nektariineja, joiden koko on 1 cm:n rajoissa pakkauksen päällä ilmoitetusta ympärysmitasta tai 3 mm:n rajoissa pakkauksessa ilmoitetusta halkaisijasta. Pienimpään kokoluokkaan luokitelluille hedelmille tätä sallittua poikkeamaa sovelletaan ainoastaan persikoihin ja nektariineihin, jotka ovat enintään 6 mm (ympärysmitta) tai 2 mm (halkaisija) pienempiä kuin määritetty vähimmäiskoko. V. KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen, ja kukin pakkaus saa sisältää ainoastaan persikoita tai nektariineja, jotka ovat samaa alkuperää, lajiketta, laatua, kypsyysastetta ja kokoa; ekstraluokassa niiden on oltava myös samanvärisiä. Pakkauksen sisällön näkyvän osan on edustettava koko sisältöä. B. Pakkaaminen Persikat ja nektariinit on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä vahinkoa. Materiaalien käyttö, erityisesti kaupallisia tietoja sisältävien paperien tai leimojen käyttö on sallittu sillä edellytyksellä, että painatus tai liimaus on tehty myrkyttömällä painovärillä tai liimalla. Pakkauksissa ei saa olla mitään vieraita aineita. C. Kauppakunnostus Persikat ja nektariinit voidaan pakata jollakin seuraavista tavoista: - pienissä pakkauksissa, - yhteen kerrokseen ekstra laatuluokassa; tässä luokassa jokainen yksittäinen hedelmä on pidettävä erillään. - I ja II luokassa: - yhteen tai kahteen kerrokseen, tai - enintään neljään kerrokseen, jos hedelmät on sijoitettu kennoihin siten, että ylimmän kerroksen hedelmät eivät paina alemman kerroksen hedelmiä. VI. MERKITSEMISTÄ KOSKEVAT MÄÄRÄYKSET Kussakin pakkauksessa on oltava samalla sivulla selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät: >TAULUKON PAIKKA> B. Tuote - Tuotteen nimi, jos sisältö ei ole näkyvissä, - lajikkeen nimi ekstra ja I luokassa. C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka, - kokoluokka (vähimmäis- tai enimmäishalkaisijoin tai -ympärysmitoin ilmaistuna tai III osastossa "Kokolajittelu" määrätyillä tunnistusmerkinnöillä varustettuna), - kappalemäärä (vapaaehtoinen). E. Virallinen tarkastusmerkintä (vapaaehtoinen). (1) Persikoilla ja nektariineilla tarkoitetaan kaikkia lajin Prunus persica Sieb. ja Zucc. -lajikkeista kasvatettuja persikoita ja nektariineja tai vastaavia tyyppejä (brugnole- ja pavie-lajiketta), joiden kivi on irrallinen tai hedelmälihaan kiinnittynyt ja joiden kuori on pehmeän nukkainen tai sileä